Obama:Amerika i Indonezija dokaz jedinstva u raznovrsnosti
Predsjednik je u govoru održanom na Univerzitetu Jakarte rekao da će Amerika nastaviti poboljšavati odnos s islamskim svijetom
Predsjednik Obama je danas održao govor na Univerzitetu u Jakarti, sjećajući se svoga života provedenog u ovoj najvećoj muslimanskoj zemlji na svijetu. Predsjednik Obama je, izmedju ostaloga, rekao: Predsjednik je pohvalio demokratsku transformaciju Indonezije u proteklih 10 godina, te pozvao na nastavak reformi kako bi se borili protiv korupcije. Obama je govorio o tome kako je globalna ekonomija povezana, te o sve većoj ekonomskoj ulozi zemalja poput Indonezije, koja je sada dio G-20. Američki predsjednik je stao u obranu svojih nastojanja da se poprave odnosi s muslimanskim svijetom , i to putem okončanja rata u Iraku, stabiliziranja stanja u Afghanistanu, i rada na uspostavi mira na Srednjem Istoku. Ali , dodao je da ima još puno posla, i da se nasilni ekstremizam mora poraziti. Ranije su predsjednik Obama i prva dama Michelle obišli džamiju Istaqlal, koja se nalazi preko puta jedne crkve. Obama je rekao da su Amerika i Indonezija povezane tradicijom tolerancije. Predsjednik Barack Obama je tijekom posjeta džamiji kazao: Deden Subagya je uzeo slobodan dan s posla, kako bi se pridružio narodu na ulicama , u nadi da će vidjeti američkog predsjednika. govori Subagya. Predsjednikova posjeta Indoneziji je malo skraćena, zbog prijetnje širenja vulkanskog pepela sa otoka Java. Predsjednik je iz Jakarte otišao za Seoul, na summit G-20.